מורים מתמודדים בבתי ספר עם אובדן סמכות.

הסמכות הישנה לא ניתנת עוד למימוש, הילדים וההורים נוקטים פעמים רבות בכוחניות ובאלימות, הפחד מעימות ומהשפלה גורם למורים רבים להימנע מעמידה על עקרונותיהם, ועל חובתם לחנך וללמד.

בהרצאה אציג תהליך מסודר להחזרת הסמכות למורים, לפי עקרונות הסמכות החדשה.

ברבים מבתי הספר בעולם הפחד של המורים אינו דבר אמורפי.

מורים מפחדים להיפגע פיזית, וגם כשאין איום פיזי הם מפחדים שכבודם ייפגע, שמעמדם ייפגע, ושסמכותם תפגע. כדי להימנע מכך הם בוחרים פעמים רבות להימנע מטיפול בבעיות, דבר שגורם לאבדן סמכות מוחלט, ולהסלמה באירועים הקשים.

במכללת הרצוג פיתחנו, בשיתוף עם פרופ' חיים עומר, תהליך מסודר של 30 שעות בו המורים לומדים את עקרונות הסמכות החדשה, ואת היישום שלהם בכיתות:

כיצד נוכחות משמעותית יכולה להפחית אירועי אלימות, ונדליזם וחוצפה.

כיצד שליטה עצמית מסייעת למורה לשפר את מעמדו ולצמצם אירועי אלימות.

מה הדרך הנכונה להתמודד עם הורים, ומהם הכלים העומדים לרשות המורים בהתמודדות עם אירועי משמעת.

בהרצאה אציג תהליך שנעשה עם קבוצות של מתמחים בהוראה, ועם מורים בבתי ספר בישראל בשנים 2018-2020.